
ДО 
ОБЩИНСКИ СЪВЕТ
ПОМОРИЕ

ДОКЛАДНА  ЗАПИСКА
от Валери Георгиев
       Директор на  ОП СУОИ
 
 
Относно: Провеждане на публично оповестен явен търг  за отдаване под наем на имоти- общинска собственост разположени в Търговски зони  за разполагане на преместваеми обекти и павилиони на територията на Община Поморие

                                                       
УВАЖАЕМИ ДАМИ  И  ГОСПОДА ОБЩИНСКИ СЪВЕТНИЦИ,

       	Община Поморие е собственик на терени общинска собственост, на които са  разположени преместваеми обекти, като за същите договорите за наем изтичат. В тази връзка  е  необходимо,  да бъде прието решение за  провеждане на процедура  по отдаване им под наем.
[bookmark: _Hlk213833920]На основание чл. 19, ал. 1 и ал. 3 от Наредба № 1 за реда за придобиване,  управление и разпореждане с общинско имущество, свободни имоти или части от тях - публична общинска собственост с изключение на обектите подлежащи на концесиониране, могат да се отдават под наем след решение на общински съвет, след провеждане на публичен търг или публично оповестен конкурс  за срок до 10 години. С решението си общинският съвет определя начина за отдаване под наем - търг или конкурс и началната тръжна или конкурсна наемна цена и други условия.
На основание чл. 23, ал. 1 Наредба № 1 свободните нежилищни имоти  – частна общинска собственост,  които не са необходими за нуждите на органите на общината или на юридически лица на издръжка на общинския бюджет и са включени в програмата по чл.4, ал.2 от настоящата наредба могат да се отдават под наем на трети лица от кмета на общината  след провеждане на публичен търг или публично оповестен конкурс, след решение на Общинския съвет, с което се определят вида на процедурата, началната наемна цена, срока и други условия.
[bookmark: _Hlk178763424] За определяне на началната тръжна месечна наемна цена за отдаване под наем на свободните имоти е използвано Приложение № 1 от Наредба № 1 за реда за придобиване,  управление и разпореждане с общинско имущество, а именно Тарифа за базисните цени за отдаване под наем на общински обекти със стопанско и административно предназначение. 
С оглед доброто управление и стопанисване на общинската собственост, е целесъобразно свободните имоти да бъдат предложени за отдаване под наем чрез провеждане на публично оповестен явен търг за отдаване под наем.
В тази връзка предлагам на Общински съвет - Поморие, да вземе следното

РЕШЕНИЕ:

I. Общински съвет - Поморие  на основание чл.21, ал.1, т.8 от ЗМСМА, чл.14 ал.1, ал. 3 и ал. 7, от ЗОС, във връзка с чл. 19, ал. 1, чл.23, ал.1 и чл.83, ал.1, т.2, и чл. 84 от  Наредба № 1 за реда за придобиване, управление и разпореждане с общинско имущество дава съгласие да се проведе публично оповестен явен търг,  за отдаване под наем, на следните обекти, както следва: 

1. Терен с площ 11 кв. м. за стациониране на павилион в търговска зона „Скобелев”, петно № 4, кв. 229 по плана на гр. Поморие, за срок от 9 /девет/ години  при начална тръжна цена на месец  55,00 лв. без вкл. ДДС или начална тръжна цена на месец 66,00 лв. с вкл. ДДС и  стъпка за наддаване 10 процента от началната тръжна месечна наемна цена без ДДС.
 2. Терен с площ 7 кв. м. за стациониране на павилион в търговска зона „Скобелев”, петно № 5, кв. 229 по плана на гр. Поморие, за срок от 9 /девет/ години  при начална тръжна цена на месец  35,00 лв. без вкл. ДДС или начална тръжна цена на месец 42,00 лв. с вкл. ДДС и  стъпка за наддаване 10 процента от началната тръжна месечна наемна цена без ДДС.
3. Терен с площ 12 кв. м. за стациониране на павилион в търговска зона „Скобелев”, петно № 6, кв. 229 по плана на гр. Поморие, за срок от 9 /девет/ години  при начална тръжна цена на месец  60,00 лв. без вкл. ДДС или начална тръжна цена на месец 72,00 лв. с вкл. ДДС и  стъпка за наддаване 10 процента от началната тръжна месечна наемна цена без ДДС.
4. Терен с площ 4 кв. м. за стациониране на павилион в търговска зона „Скобелев”, петно № 7, кв. 229 по плана на гр. Поморие, за срок от 9 /девет/ години  при начална тръжна цена на месец  40,00 лв. без вкл. ДДС или начална тръжна цена на месец 48,00 лв. с вкл. ДДС и  стъпка за наддаване 10 процента от началната тръжна месечна наемна цена без ДДС.
5. Терен с площ 12 кв. м. за стациониране на павилион в търговска зона „Скобелев”, петно № 19, кв. 231 по плана на гр. Поморие, за срок от 9 /девет/ години  при начална тръжна цена на месец  60,00 лв. без вкл. ДДС или начална тръжна цена на месец 72,00лв.  с вкл. ДДС и  стъпка за наддаване 10 процента от началната тръжна месечна наемна цена без ДДС.
6. Терен с площ 37 кв. м. за стациониране на павилион в търговска зона „Скобелев”, петно № 20, кв. 231 по плана на гр. Поморие, за срок от 9 /девет/ години  при начална тръжна цена на месец  185,00 лв. без вкл. ДДС или начална тръжна цена на месец 222,00 лв. с вкл. ДДС и  стъпка за наддаване 10 процента от началната тръжна месечна наемна цена без ДДС.             
7. Павилион № 9 на площ от 6,30 кв.м. закрита площ в търговска зона „Яворов”, кв. 5 по плана на гр. Поморие, за срок от 9 /девет/ години  при начална месечна наемна цена в размер на 126,00 лв.без вкл. ДДС или 151,20 лв.с вкл. ДДС и  стъпка за наддаване 10 процента от началната тръжна месечна наемна цена без ДДС .
8. Павилион № 10 на площ от 6,30 кв.м. закрита площ в търговска зона „Яворов”, кв. 5 по плана на гр. Поморие, за срок от 9 /девет/ години  при начална месечна наемна цена в размер на 126,00 лв.без вкл. ДДС или 151,20 лв.с вкл. ДДС и  стъпка за наддаване 10 процента от началната тръжна месечна наемна цена без ДДС .

      	IІ. Определя следните специфични условия по провеждане на публично оповестения явен търг:
             1. На терените по т.І може да се осъществява търговска дейност;
             2.  В публично оповестения явен търг могат да участват юридически и физически лица - търговци, регистрирани по ТЗ.
            3. Дата и срок за подаване на документите за участие в търга, както следва:
             - първа дата - до 16.00 часа, на последния работен ден преди датата на търга;
             - втора дата - до 16.00 часа на последния работен ден преди датата на търга;
      	ІII. Депозит за участие в търга в размер на 10 % от началната годишна наемна цена без ДДС.
      	IV. Спечелилите търга заплащат такса за поддържане чистотата на района в размер на 10 % от достигната наемна цена на месец, както и всички разходи за ел. енергия, вода и други консумативи в наетия имот.
       	V. При предсрочно прекратяване на договора от страна  на НАЕМАТЕЛЯ, същият следва да заплати неустойка в размер на три месечни наема, но не-повече от оставащите в срока на договора.
     	VI. Схемите и актовете за общинска собственост са   неразделна част от настоящото решение.
   
  	Приложение: 1. Схеми.
			 2. Актове за общинска собственост
                                       






 
 С уважение,
 Валери Георгиев
 Директор  на ОП “СУОИ”- Поморие








Съгласувал:
К. Демирева
Старши юрисконсулт


 








